पुलवामा, श्रीनगर, अनंतनाग सहित 13 जगह सर्चिंग; 6 दिन पहले 15 ठिकानों पर तलाशी ली थी
Jammu Kashmir NIA Raid Over Terror Conspiracy Case - राष्ट्रीय जांच एजेंसी (NIA) ने सोमवार को आतंकी साजिश केस में जम्मू-कश्मीर के पांच जिलों में 13 जगहों पर छापेमारी की। अधिकारियों ने बताया कि हमें खबर मिली थी
नेशनल इन्वेस्टिगेशन एजेंसी (NIA) ने सोमवार को आतंकी साजिश केस में जम्मू-कश्मीर के पांच जिलों में 13 जगहों पर छापेमारी की। अधिकारियों ने बताया, खबर मिली थी कि आतंकी संगठन और उनके ओवरग्राउंड वर्कर्स पाकिस्तानी कमांडरों के इशारे पर नाम बदलकर काम कर रहे हैं। जिसके बाद हमने यह ऑपरेशन शुरू किया।
NIA के सूत्रों ने बताया कि जम्मू-कश्मीर में एक्टिव कई प्रतिबंधित संगठनों से जुड़े संदिग्धों के ठिकानों पर छापेमारी की गई। बडगाम, शोपियां, पुलवामा, श्रीनगर और अनंतनाग जिलों में अभी भी छापेमारी जारी है।
6 दिन पहले 7 जिलों में सर्चिंग हुई थी
9 मई (6 दिन पहले) को NIA ने टेरर फंडिंग और पाकिस्तान से होने वाली आतंकी साजिश को लेकर जम्मू कश्मीर के 7 जिलों में 8 आतंकी संगठनों के 15 ठिकानों पर छापेमारी की थी। जिन जगहों पर तलाशी ली गई, वे लश्कर-ए-तैयबा, जैश ए मोहम्मद, रेसिस्टेंस फ्रंट (TRF) सहित 8 आतंकी संगठनों से जुड़े हुए थे।
NIA के मुताबिक, इन संगठनों से जुड़े कैडर्स घाटी में स्टिकी बम, IED, नकदी, नशे का सामान और छोटे हथियारों को इकट्ठा करने और बांटने का काम करते थे। इन्हें इन हथियारों की सप्लाई सीमा पार से ड्रोन के जरिए की जाती थी। जांच एजेंसी ने यह रेड राजौरी में आतंकियों के साथ हुई मुठभेड़ के 4 दिन बाद की थी। पढ़ें पूरी खबर...
साल 2022 में NIA ने इस मामले में 3 बार छापेमारी की
पहली रेड: 2 मई 2022 को पहली बार एजेंसी ने देर शाम तक जम्मू-कश्मीर में 12 जगहों पर छापेमारी की। जिसमें पुलवामा जिले में आठ, कुलगाम, अनंतनाग और बडगाम जिले में एक-एक और जम्मू में एक जगह पर तलाशी ली गई।
दूसरी रेड: 24 जून 2022 को एजेंसी ने जम्मू-कश्मीर में 14 जगहों पर रेड की। तब श्रीनगर, बारामूला, पुलवामा, अनंतनाग, बडगाम और कठुआ जिलों में ली गई। तलाशी में डिजीटल डिवाइस बरामद हुए थे। इस रेड से पहले NIA की जम्मू शाखा ने 21 जून 2022 को मामले में खुद से ही केस दर्ज किया था।
तीसरी रेड: 23 दिसंबर 2022 को NIA ने कुलगाम, पुलवामा, अनंतनाग, सोपोर और जम्मू जिलों में 14 जगहों पर छापेमारी की। इस छापेमारी में भी एंजेंसी ने कई डिजिटल डिवाइसेस और सिम कार्ड जब्त किए थे।
अल्पसंख्यकों और सुरक्षाकर्मियों को निशाना बनाते हैं आतंकी
सुरक्षा एजेंसियों के मुताबिक, जम्मू-कश्मीर में कई प्रतिबंधित संगठन और उनसे जुड़े लोग एक्टिव हैं। वे यहा नाम बदलकर रहते हैं और पाकिस्तानी कमांडरों के इशारों पर काम करते हैं। ये जम्मू-कश्मीर में साइबर स्पेस का इस्तेमाल कर आतंकवादी हमले करते हैं। अल्पसंख्यकों और सुरक्षाकर्मियों को निशाना बनाने हैं। इसके साथ ही सामाजिक शांति भंग करने जैसी घटनाओं में शामिल रहते हैं।
20 अप्रैल को आर्मी ट्रक पर आतंकी हमला हुआ, 5 जवान शहीद
जम्मू-कश्मीर के पुंछ जिले में 20 मई को सेना के ट्रक पर आतंकियों ने फायरिंग की थी। इसके बाद ट्रक में आग लग गई, जिसमें झुलसकर 5 जवान शहीद हो गए। शहीदों की पहचान लांस नायक देबाशीष बसवाल, लांस नायक कुलवंत सिंह, सिपाही हरकिशन सिंह, सिपाही सेवक सिंह और हवलदार मनदीप सिंह के रूप में हुई। NIA इस मामले की जांच कर रही है। पूरी खबर पढ़ें...